OSNOVNIM ŠKOLAMA

n/p ravnatelju

n/p razredicima osmih razreda

n/p stručnim suradnicima

Poštovani,

potaknuti upitima  škola i učenika uputili smo neka pitanja u svezi upisa  Ministarstvu, te vas sukladno dobivenom  odgovoru Ministarstva obavještavamo o sljedećem:

1. Učenik  s teškoćama u razvoju **koji je upućen na dopunski rad** (što znači da mu nisu zaključene ocjene 19. lipnja 2015. godine), ako ostvari očekivane ishode na dopunskom radu i nastavnik mu zaključi prolaznu ocjenu, **učenik će samostalno moći prijavljivati obrazovne programe i konkurirati za upis zajedno s ostalim kandidatima na redovnom ljetnom upisnom roku,** budući da prijave obrazovnih programa traju do 8. srpnja 2015. godine.
2. Trenutkom objave konačnih ljestvica poretka za kandidate s teškoćama u razvoju (25. lipnja 2015. godine), kandidat stječe pravo upisa u program obrazovanja najvišega prioriteta u kojem se nalazi u sklopu upisne kvote. Učenik svoj upis potvrđuje vlastoručnim potpisom i potpisom roditelja/skrbnika na **upisnici** **koja će od 11. srpnja biti dostupna na mrežnoj stranici NISpuSŠ-a (**[**www.upisi.hr**](http://www.upisi.hr)**), a tu UPISNICU je dužan dostaviti u srednju školu** do **17. srpnja 2015. godine.** (Tada u srednju školu dostavlja i mišljenje službe za profesionalno usmjeravanje, te rješenje o primjerenom obliku školovanja iz osnovne škole.).
3. Dodatno, kandidati koji su ostvarili pravo upisa u program obrazovanja **za koji je potreban ugovor o naukovanju**, dužni su ga dostaviti u srednju školu također do 17. srpnja 2015.
4. Roditelj i kandidat će **prilikom upisa u srednjoj školi odabrati prvi strani jezik te izborne predmete**. (Za razliku od prošle godine, ove godine ovi kandidati neće trebati strani jezik i izborne predmete birati u svom elektronskom profilu već u srednjoj školi kad dođu na upis.)
5. Prijavljene obrazovne programa učenici s teškoćama u razvoju na svom profilu u sustavu NISpuSŠ moći će vidjeti **od 20. do 25. lipnja 2015. godine.**

Koristimo priliku zamoliti razrednike i stručne suradnike u školi  da o navedenom obavijestite roditelje i kandidate, koliko ste u mogućnosti.

Mi iz ureda također ćemo ih nastojati kontaktirati telefonskim putem i dati im potrebne obavijesti.

Zahvaljujemo na suradnji, uz srdačan pozdrav,

Marija Ivić-Kačan

Ured državne uprave u Istarskoj županiji

Služba za opću upravu i društvene djelatnosti

Odjel za prosvjetu, kulturu i sport